Document ID: 31987R3169

Komisijos reglamentas (EEB) Nr. 3169/87
1987 m. spalio 23 d.
iš dalies keičiantis Reglamentus (EEB) Nr. 32/82, (EEB) Nr. 1964/82 ir (EEB) Nr. 74/84 dėl eksporto muitinės formalumų, taikomų tam tikrai galvijienai, už kurią suteikiamos specialios eksporto grąžinamosios išmokos
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į Ispanijos ir Portugalijos stojimo aktą,
atsižvelgdama į 1968 m. birželio 27 d. Tarybos reglamentą (EEB) Nr. 805/68 dėl bendro galvijienos rinkos organizavimo [1] su paskutiniais pakeitimais, padarytais Reglamentu (EEB) Nr. 467/87 [2], ypač į jo 18 straipsnio 6 dalį,
kadangi Komisijos reglamentas (EEB) Nr. 32/82 [3] su paskutiniais pakeitimais, padarytais Reglamentu (EEB) Nr. 2688/85 [4], nustatė specialių eksporto grąžinamųjų išmokų už galvijieną suteikimo sąlygas;
kadangi Komisijos reglamentas (EEB) Nr. 1964/82 [5] nustatė specialių eksporto grąžinamųjų išmokų už tam tikrus galvijų mėsos gabalus be kaulų suteikimo sąlygas;
kadangi Komisijos reglamentas (EEB) Nr. 74/84 [6] nustatė specialių eksporto grąžinamųjų išmokų už tam tikrus galvijų mėsos gabalus su kaulais suteikimo sąlygas;
kadangi, siekiant palengvinti kompetentingų institucijų darbą tikrinant, kaip laikomasi specialių eksporto grąžinamųjų išmokų suteikimo sąlygų, pirmiau minėti reglamentai reikalauja taikyti tam tikras procedūras, pirmiausia produktų identifikavimą neištrinamu ženklu arba spaudu; kadangi nuostatos, kurios šiuo metu yra nustatytos pirmiau minėtuose reglamentuose, siekiant užkirsti kelią konkrečių produktų pakeitimui, gali būti taikomos laikantis grąžinamųjų išmokų kiekio reikalavimų, tik reikalaujant, kad eksporto formalumai, o prireikus ir išpjaustymas ir iškaulinėjimas, būtų atliekami valstybėje narėje, kurioje gyvūnai buvo paskersti; kadangi dėl to pirmiau minėtus reglamentus reikėtų atitinkamai iš dalies;
kadangi šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Reglamento (EEB) Nr. 32/82 2 straipsnio 2 dalies pirma pastraipa pakeičiama taip:
"2. Toks įrodymas yra priede pateikto pavyzdžio sertifikatas, kurį pagal suinteresuotos šalies pateiktą prašymą išduoda intervencinė agentūra arba kita institucija, tam tikslui paskirta valstybės narės, kurioje gyvūnai buvo paskersti. Šis dokumentas pateikiamas muitinei, kai atliekami muitinės formalumai. Jie atliekami valstybėje narėje, kurioje gyvūnai buvo paskersti."
2. Reglamento (EEB) Nr. 1964/82 4 straipsnis papildomas šia 4 dalimi:
"4. Mėsa iškaulinėjama ir muitinės formalumai atliekami valstybėje narėje, kurioje gyvūnai buvo paskersti."
3. Reglamento (EEB) Nr. 74/84 4 straipsnis papildomas šia 5 dalimi:
"5. Mėsa iškaulinėjama ir muitinės formalumai atliekami valstybėje narėje, kurioje gyvūnai buvo paskersti."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas Reglamentų (EEB) Nr. 32/82, (EEB) Nr. 1964/82 ir (EEB) Nr. 74/84 prieduose nurodytiems sertifikatams, išduotiems nuo 1987 m. gruodžio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1987 m. spalio 23 d.

Labels: 3
17